એક સમય હતો કે મેટ્રિક ભણેલી વ્યક્તિને શિક્ષકની નોકરી મળી જતી હતી. સમય જતાં શિક્ષક બનવાની લઘુતમ લાયકાત પી.ટી.સી. થઈ. પછી બી.એડ. થયું. પછી બી.એડ.નો અભ્યાસ ૧ વર્ષને બદલે ૨ વર્ષનો કરાયો. પછી બી.એડ. પણ પૂરતું નહીં ગણાતા, ટેટ અને ટાટ જેવી પરીક્ષાઓ આવી. આમ કરવા પાછળનું વલણ એ હોઈ શકે કે યુવાનોને ભણવામાં વ્યસ્ત રાખવા જેથી નોકરી આપવાનું બને તેટલું પાછળ ઠેલી શકાય. અથવા શિક્ષકને સક્ષમ બનાવી શિક્ષણનો સ્તર સુધારવો. જોકે શિક્ષણ તો ઊલટાનું પહેલાં કરતાં કથળ્યું હોવાનું સંભળાય છે અને આજે સ્થિતિ એ થઈ છે કે પટાવાળાની ભરતીમાં પીએચ.ડી ભણેલાઓ અરજી કરે છે.